**Ekstraordinært bestyrelsesmøde den 19-08-2019**

Ekstraordinært bestyrelsesmøde omkring mobning på nettet.​

Tilstede: Dorthe, Misha, Anja og Rie.

I forbindelse med at nogle af pigerne har fået nogle ret grimme opslag på deres instagram profiler har vi holdt et ekstraordinært bestyrelsesmøde. En del af vores børn har valgt at lægge en app/ link ind på deres instagram profil der gør det muligt at skrive anonymt på deres feed. Dette har medført at der er kommet nogle anonyme kommentarer der tydeligt handler om Dyremarken fra nogen med godt kendskab til stedet og som har været sårende for børnene at læse. Dette tager vi selvfølgelig stærkt afstand vi fra.  Vi vil gerne opfordre jer som forældre at tale med jeres børn omkring både hvad der er i orden at skrive til andre, og om de selv har modtaget noget de er blevet kede af. Desuden syntes vi at I som forældre skal være opmærksomme på, om hvorvidt jeres børn har den app, der giver andre mulighed for at skrive anonymt på deres feed (som har en officiel aldersgrænse på 17 år, uden samtykke). Da vi rigtig gerne vil vide noget om omfanget af disse beskeder, opfordrer vi til at man kommer og fortæller både hvis man har modtaget eller skrevet noget til andre man måske fortryder.  Det bedste vil selvfølgelig være hvis man selv siger undskyld for noget man har skrevet til den det er gået ud over. Vi har gennem længere tid arbejdet med sammenhold og kammeratskab i Dyremarken og syntes det var en fantastisk ridelejr hvor det lykkedes at få sammenholdet op og køre.  Vi vil invitere børnene med til det næste bestyrelsesmøde for at tale om omgangstonen over nettet. Vi har i bestyrelsen valgt ikke at inddrage myndigheder i forhold til det der er sket, men hvis vi fremadrettet bliver gjort opmærksomme på at denne slags mobning fortsætter, vil vi i bestyrelsen indfører sanktioner mod de pågældende.